section_heading: Životopis
paragraph_text: Tijekom prvih godina na vojvodinom dvoru Romano je skicirao erotske slike koje su izgubljene. Njih je vjerojatno naručio sam vojvoda, kao zamišljenu podlogu i ukras zidova u palači koja je trebala biti izgrađena. Marcantonio Raimondi, bakrorezac koji je izradio brojne Rafaelove motive, izrađuje i ovih 16 skica koje je objavio 1524. pod imenom I Modi. Prijatelja i pjesnika Pietra Aretina bakrorezi su inspirirali za djelo Pohotne sonete ("Sonetti lussuriosi"). Raimondi je osuđen na zatvorsku kaznu zbog objavljivanja bakroreza a knjiga gdje su bili tekst i slike stavljena je 1527. na listu zabranjenih knjiga Katoličke crkve, Index librorum prohibitorum.